钦定古今图书集成/历象汇编/岁功典/第094卷 > 《史记》 > 嘉平
## 钦定古今图书集成/历象汇编/岁功典/第094卷 > 《史记》 > 嘉平

《始皇本纪》三十一年“十二月，更名腊曰嘉平。”

〈注〉《太原真人茅盈内纪》曰：“始皇三十一年九月庚子，盈曾祖父蒙乃于华山之中，乘云驾龙，白日升天。先是，其邑谣歌曰：‘神仙得者茅初成，驾龙上升入泰清，时下元洲戏赤城，继世而往在我盈，帝若学之腊嘉平’。”始皇闻歌谣而问其故，父老具对此仙人之谣歌，劝帝求长生之术。于是始皇欣然，乃有寻仙之志，因改腊曰嘉平。　《索隐》曰：“《广雅》曰，夏曰清祀，殷曰嘉平，周曰大蜡，亦曰腊。秦更曰嘉平。盖应歌谣之词，而改从殷号也。”